Diari Oficial de la Generalitat Valenciana


Sumari del DOGV 8740, del 14-02-2020 (2020/1170)

RESOLUCIÓ de 7 de febrer de 2020, de la Universitat Miguel Hernández d'Elx, per la qual es modifica i es publica íntegrament la relació de llocs de treball del personal d'administració i serveis.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8740

Data del DOGV
:   14-02-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/1170


Data del document
:   07-02-2020

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * Universitat Miguel Hernández
    * concurs administratiu

RESOLUCIÓ de 7 de febrer de 2020, de la Universitat Miguel Hernández d'Elx, per la qual es modifica i es publica íntegrament la relació de llocs de treball del personal d'administració i serveis. [2020/1170]  
Publicada en el Diari Oficial de la Generalitat Valenciana número 8701, de 19 de desembre de 2019, la relació de llocs de treball del personal d'administració i serveis de la Universitat Miguel Hernández d'Elx, s'hi incorporen dos nous llocs, que són el número F55489 tècnic assessor, i el número F52092 especialista tècnic informàtic.  
Una vegada complit el tràmit d'informació als representants dels treballadors, previst en la normativa vigent respecte a la modificació de la relació de llocs de treball del personal d'administració i serveis de la Universitat Miguel Hernández d'Elx en la reunió mantinguda amb la Mesa de Negociació amb data de 21 de gener de 2020.  
  
Aprovada, pel Consell de Govern de la Universitat Miguel Hernández d'Elx en la sessió del 29 de gener de 2020, i, la Comissió d'Assumptes Econòmics del Consell Social, en la sessió del 30 de gener de 2020, la modificació de la relació de llocs de treball del personal d'administració i serveis de la Universitat Miguel Hernández d'Elx, en virtut de les competències que atribueixen els Estatuts d'aquesta universitat.  
  
En compliment del que disposen els articles 41 i concordants de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
Tenint en consideració que les modificacions que són objecte de publicació amb la present resolució, no suposen cap increment, ni de massa salarial, ni d'efectius de personal, i que s'emmarca, conseqüentment, dins dels paràmetres establits per les corresponents lleis de pressupostos per a l'anualitat 2019,  
I a l'efecte d'unificar la relació de llocs de treball del personal d'administració i serveis de la Universitat Miguel Hernández d'Elx, resolc:  
  
  
Primer  
Modificar i publicar íntegrament la relació de llocs de treball del personal d'administració i serveis de la Universitat Miguel Hernández d'Elx, en els termes que consten en l'annex I.  
  
Segon  
Els seus efectes econòmics i administratius seran els que corresponguen l'endemà d'aquesta publicació.  
  
Tercer  
Contra aquesta resolució, que esgota la via administrativa, es pot interposar un recurs contenciós administratiu en el termini de dos mesos comptadors des de l'endemà de la seua publicació, davant del Jutjat Contenciós Administratiu número 1 d'Elx, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques, en l'article 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades poden interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no es pot interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que es considere oportuna.  
  
Elx, 7 de febrer de 2020.- El rector: Juan José Ruiz Martínez.